Publication: Magyar Közlöny
Issue: MK-2003-122 (Year: 2003, Number: 122)
Era: 1990-2004
Section: A 15/1991. (IV. 13.) AB határozat a személyes adatok
Paragraph Index: 1202

A 15/1991. (IV. 13.) AB határozat a személyes adatok feldolgozásának célhoz kötöttségét hangsúlyozta. Kiemelte, hogy az általánosságban, készletre történõ adatgyûjtés és tárolás nem tekinthetõ alkotmányosnak, s az adatrendszerek összekapcsolására mind az adatszolgáltatónak, mind pedig az adatkérõnek a célrarendeltségnek megfelelõ felhatalmazással kell rendelkeznie (ABH 1991, 40, 42—43.). A Módszertani Útmutatóból is kitûnik, hogy az eljárási garanciák nélkül folyó — nyilvánvalóan a BV. intézet adatállományának kereteit is meghaladó — adatgyûjtési eljárás során a harmadik személyekre vonatkozóan a kezdeményezõ birtokába kerülõ adattartalom igen széles körû is lehet, és objektíve nem kizárólag az intézkedés szempontjából releváns „bûnözõ kapcsolatokat” érinti. A törvény nem határozta meg, hogy mit kell érteni ilyen kapcsolatokon, a harmadik személyek közül ki és milyen szempontok alapján sorolandó a „veszélyes körbe.” Ezen bizonytalan jogfogalom, valamint az „információáramlás” rendjének szabályai és eljárási feltételeinek kidolgozatlansága együttes következményeként pedig meghatározhatatlan, hogy az ily módon a rendõrség látókörébe került személyek közül az adatkezelés szempontjából az Rtv. mely további szabályai (közlési kötelezettség, tárolás, megsemmisítés) az irányadóak, és ellenõrizhetetlen azok betartása is. 4.1.4. Az Alkotmánybíróság legutóbb a 37/2001. (X. 11.) AB határozatában tekintette át az állami irányítás egyéb jogi eszközeivel és az ezen túlmenõ jogi iránymutatásokkal vagy informális jogértelmezést tartalmazó iratokkal kapcsolatos gyakorlatát. Döntésében hangsúlyozta, hogy a hatóságonként változatos elnevezést viselõ, még az állami irányítás egyéb jogi eszközeinek sem minõsülõ iratok útján a kibocsátók a törvénytõl eltérõ szabályokat nem állapíthatnak meg; különösen nem írhatnak elõ „új” kötelezettségeket a hatóság tagjai vagy az állampolgárok számára. Nem adhatnak továbbá olyan felhatalmazást a kibocsátott

Source: https://magyarkozlony.hu/hivatalos-lapok/cfeeb7a0127c32c77a481c8b320eaddade6afa24/dokumentumok/5a94e6ac2d156ac14c1547e12451c78db61cf32b/letoltes